આપઘાત કરવા બેબાકળી થયેલી વ્યક્તિ માટે કદાચ આ સૌથી શક્તિશાળી સલાહ હશે! મરી જઈએ, તો આપણને ખબર જ ન પડે કે આ આખીયે બાબતના અંતે થયું શું? ક્લેરાને જો કે એ સ્ત્રીની વાતમાં એવો કોઈ ઊંડો રસ ન હતો, છતાં તેને મળેલો જવાબ કદાચ તેના માટે પૂરતો હતો! એ પાછી ફરીને બેરેકમાં ચાલી ગઈ. વાડ શોધવા નીકળી તેના કરતાં હવે એ કંઈક વધારે અસ્વસ્થતા એ અનુભવી રહી હતી, પરંતુ સખીએ આપેલા જવાબને કારણે આપઘાતના વિચારોથી તો એ સાવ વિમુખ થઈ ગઈ હતી.